เทรนตัน ดูคาติ

เทรนตัน ดูคาติ (Trenton Ducati) หรือชื่อเกิด แซคารี เดวิด ไอวี (Zachary David Ivey) เป็นนักแสดง, นายแบบ และผู้กำกับภาพยนตร์ลามกเกย์ชาวอเมริกัน

**ประวัติ**
เทรนตัน ดูคาติ เกิดเมื่อวันที่ 10 สิงหาคม ค.ศ.1977 ที่เมืองฮิวสตัน, รัฐเท็กซัส, ประเทศสหรัฐอเมริกา ก่อนที่เขาจะย้ายไปพร้อมกับครอบครัวที่เมืองซานตาเฟ, รัฐนิวเม็กซิโก ดูคาติเติบโตมากับครอบครัวชาวอเมริกันเชื้อสายอิตาลี โดยในตอนแรกเขาได้ตั้งเป้าหมายจะประกอบอาชีพคาวบอย และเขาก็ได้เข้าสู่วงการคาวบอยท้องถิ่นจากการเป็นนักกีฬาขี่ม้าก่อนที่เขาจะยุติการเป็นคาวบอยลงเมื่อตอนอายุ 21 ปี 
ดูคาติได้ย้ายไปอยู่เมืองซีแอตเทิลและได้เริ่มประกอบอาชีพใหม่คือเป็นนักกีฬาเพาะกาย และผู้ฝึกสอนส่วนบุคคล โดยเขาก็ได้มีโอกาสไปเป็นผู้ฝึกสอนส่วนบุคคลให้กับ จิมมี ดูราโน นักแสดงภาพยนตร์ลามกเกย์ชาวบราซิล ซึ่งจิมมีก็ได้ชักชวนเขาให้เข้าวงการภาพยนตร์ลามกเกย์ โดยการที่เขาได้ส่งรูปถ่ายของเทรนตันไปให้กับค่ายไททัน มีเดีย จากทั้งหมดทำให้เทรนตันได้เข้าสู่วงการภาพยนตร์ลามกเกย์ในขณะที่อายุ 33 ปี  โดยเขาก็ได้ใช้ชื่อในวงการว่า "Trenton Ducati" จากการที่เขาเป็นคนชื่นชอบการขับขี่รถมอเตอร์ไซค์  ภาพยนตร์เรื่องแรกที่เขาเล่นก็คือเรื่อง Incubus ในปี ค.ศ. 2011 ซึ่งเขาก็ได้เล่นร่วมกับ จิมมี ดูราโน คนที่ชักนำเขาเข้าสู่วงการนี้ หลังจากที่เทรนตันได้หมดสัญญากับค่ายไททัน มีเดีย ลงในปี ค.ศ. 2012 เขาก็ได้เป็นนักแสดงภาพยนตร์ลามกเกย์อิสระ และได้ร่วมงานกับค่ายภาพยนตร์ลามกเกย์ที่มีชื่อเสียงมากมายอาทิ Raging Stallion Studios, Falcon Studios, Hot House, Lucas Entertainment และ Men.com จากทั้งหมดทำให้เขากลายเป็นนักแสดงภาพยนตร์ลามกเกย์ที่มีชื่อเสียงในระยะเวลาอันรวดเร็ว ซึ่งเขาต้องทำงานแบบไปกลับระหว่างเมืองลอสแอนเจลิส กับเมืองซีแอตเทิล
เทรนตัน ดูคาติ ในปีค.ศ. 2013
ต่อมาในช่วงเดือนมกราคมปี ค.ศ. 2013 เขาก็ได้รับรางวัล XBIZ Awards ในสาขา "Gay Performer of the Year"  และได้รับการเสนอชื่อเข้าชิงในรางวัล Grabby Awards ถึง 9 สาขาด้วยกันโดยเขาก็ได้ชนะในสาขา "Performer of the Year" และ  "Best Versatile Performer"  และในปลายปีค.ศ. 2013 เทรนตันก็ได้ทำการเปิดบริษัทโมเดลลิ่งของตนเองโดยใช้ชื่อว่า "Ducati Models" โดยทำร่วมทำกับไมเคิล หยวนส์ เพื่อนของเขา ซึ่งบริษัทนี้ก็จะทำหน้าที่ทั้งในการจัดหาหรือค้นหานักแสดงภาพยนตร์ลามกเกย์, แดร็กควีน, ดีเจ และนักเต้นอะโกโก้ผู้ชาย ในปีค.ศ. 2014 เขาได้รับการเสนอชื่อเข้าชิงในรางวัล Grabby Awards ถึง 8 สาขาโดยในครั้งนี้เขาก็ได้รับรางวัลในสาขา "Performer of the Year" มาอีกครั้ง และในปี ค.ศ. 2015 เขาก็ได้รับรางวัลในสาขานี้เช่นเดียวกัน ซึ่งเทรนตันก็ถือเป็นนักแสดงภาพยนตร์ลามกเกย์ที่สามารถได้รับรางวัล Grabby Awards ในสาขานี้ติดต่อกันถึง 3 ปี
ปัจจุบันเทรนตันเป็นเจ้าของเว็บไซต์ภาพยนตร์ลามกเกย์ถึง 3 ค่ายซึ่งก็ได้แก่ NastyDaddy.com, GentlemansCloset.com และ TrailerTrashBoys.com  และนอกจากนี้เขายังเป็นนักเคลื่อนไหวในการรณรงค์ไม่ให้ผู้คนหันมาใช้ยาเสพติดจากการที่เขาเคยมีประสบการณ์การใช้ยาเมทแอมเฟตามีน ติดต่อกันถึง 15 ปี 

**ผลงาน**

**ผลงานการแสดง**

**ผลงานการกำกับ**
America's Finest (Monster Bang, Raging Stallion) (2014)
*Greasers (Nakedsword) (2016)
*HHSN: Exposed (Hot House) (2018)
*Swim Meat (Hot House) (2018)

**รางวัลที่ได้รับ**
 Grabby Awards 2012 – Best Group (ร่วมกับ Dario Beck, Christopher Daniels & Spencer Reed)- XBIZ Awards 2013 – Gay Performer of the Year- International Escort Awards 2013 – Best Porn Star Escort- International Escort Awards 2013 – Best Body- Grabby Awards 2013 – Performer of the Year (ร่วมกับ Jimmy Durano)- Grabby Awards 2013 – Best Versatile Performer- Hotrods Awards 2013 – Best Top- Grabby Awards 2014 – Performer of the Year (ร่วมกับ Boomer Banks)- Grabby Awards 2015 – Performer of the Year (ร่วมกับ Ryan Rose)- Cybersocket Web Awards 2016 – Cybersocket Wall of Fame Award of Excellence- Grabby Awards 2017 – Wall of Fame- Grabby Awards 2020 – Best Still Photographer

**อ้างอิง**

**แหล่งข้อมูลอื่น**
  เว็บไซต์หลัก- เทรนตัน ดูคาติ-  เทรนตัน ดูคาติ ที่ Adult Film Database-  เทรนตัน ดูคาติ ที่ Internet Adult Film Database
หมวดหมู่:นักแสดงภาพยนตร์ลามกเกย์
หมวดหมู่:นักแสดงภาพยนตร์ลามกชาวอเมริกัน
หมวดหมู่:ผู้กำกับภาพยนตร์ลามก
หมวดหมู่:นักแสดงอเมริกันที่มีความหลากหลายทางเพศ
หมวดหมู่:ชาวอเมริกันเชื้อสายอิตาลี
หมวดหมู่:บุคคลจากฮิวสตัน
หมวดหมู่:บุคคลจากแซนตาเฟ (รัฐนิวเม็กซิโก)